1 priedas. Kvietimas pateikti pasiūlymus

Kvietime pateikti pasiūlymą pateikiama ši informacija:

1. Užsakovo pavadinimas (konsoliduoto užsakymo atveju – visų Užsakovų pavadinimai), pagal kurio CPO LT pateiktą užsakymą, atliekamas konkretus pirkimas;
2. Pirkimo objekto techninė specifikacija;
3. Pasiūlymo pateikimo terminas (kuris negali būti trumpesnis kaip Viešųjų pirkimų įstatyme nustatytas minimalus pasiūlymų pateikimo terminas, taikant DPS) [*nuo 8 iki 15 d.d.*];
4. Prekių pristatymo terminas [*nuo 2 iki 6 mėn.*];
5. Prekių kiekiai (apimtys) (*naudojama pasiūlymų palyginimui, eilės ir laimėtojo nustatymui. Į sutartį bus įrašyta tiekėjo pasiūlyta fiksuota kaina.* Terminas pradedamas skaičiuoti nuo sekančios po sutarties įsigaliojimo dienos. Prekės pristatomos oficialiu Užsakovo darbo laiku.
6. Prekės veikimo paskirtis [*rezervinis arba nuolatinis*];
7. Prekės veikimo laikas per metus [*nurodomos maksimalios moto valandos*];
8. Nominali generatoriaus galia (PRP), ne mažiau kaip ......... kW;
9. Generatoriaus išorinis ilgis [*ne daugiau kaip ......... cm arba nesvarbu*];
10. Generatoriaus išorinis aukštis [*ne daugiau kaip ......... cm arba nesvarbu*];
11. Generatoriaus gylis [*ne daugiau kaip ......... cm arba nesvarbu*];
12. Generatoriaus tipas pagal mobilumą [*mobilus ant ratukų (taikoma nuo 0,8 iki 15 kW) arba stacionarus (taikoma nuo 15 kW)*];
13. Generatoriaus korpusas [*atviras rėmas su antivibracinėmis atramomis (taikoma nuo 0,8 iki 15 kW) arba uždaras (konteinerinis) (taikoma nuo 1000 kW) arba uždaras (metalinis uždangalas) (taikoma nuo 15 kW)]*;
14. Generuojama įtampa [*vienfazė 230 ± 5% V (taikoma nuo 0,8 iki 15 kW) arba trifazė 400 ± 5% V (taikoma nuo 15 kW)]*;
15. Kuras [*benzinas (taikoma nuo 0,8 iki 15 kW) arba dyzelinas (taikoma nuo 4 kW)];*
16. Kuro papildymo galimybė veikiančiam generatoriui (taikoma *nuo 15 kW);*
17. Imtuvų pajungimas [*pajungimas kabeliu (taikoma nuo 0,8 iki 40 kW) arba rezervavimo automatika (taikoma nuo 15 kW*);
18. Aušinimas [*oras (taikoma nuo 0,8 iki 15 kW) arba skystis (taikoma nuo 4 kW)*];
19. Greičio reguliatorius [*Automatinis-mechaninis (taikoma nuo 0,8 iki 40 kW) arba elektroninis (taikoma bet kokio galingumo generatoriams)*];
20. Reikalingi pilnos gumos ratukai su rankena (-omis) [Taip/Ne] (taikoma *nuo 0,8 iki 4 kW);*
21. Reikalingas apsauginis uždangalas mobilaus generatoriaus transportavimui, atsparus drėgmei [Taip/Ne] (taikoma *nuo 0,8 iki 15 kW);*
22. Prekių pristatymo vieta [adresas];
23. Maksimalus pirkimo biudžetas Eur be PVM;
24. Preliminari Pirkimo sutarties įsigaliojimo data;
25. Užsakovo nurodytas kontaktinis asmuo (vardas, pavardė, pareigos, tel. Nr., el. paštas);
26. Užsakovo nurodytas už Pirkimo sutarties vykdymo priežiūrą atsakingas asmuo (vardas, pavardė, pareigos, tel. Nr., el. paštas);
27. Užsakovo nurodytas už Pirkimo sutarties / jos pakeitimų paskelbimą atsakingas asmuo (vardas, pavardė, pareigos, tel. Nr., el. paštas);
28. pasiūlymų vertinimo kriterijai ir tvarka. Pasiūlymų ekonominis naudingumas vertinamas pagal kainos ir kokybės kriterijų (papildomus ekonominio naudingumo vertinimo kriterijus pasirenka Užsakovas).

*Ekonominio naudingumo vertinimo metodika*

Ekonomiškai naudingiausias pasiūlymas išrenkamas pagal kainos ir kokybės santykį. Pirkimo sutartis bus sudaroma su dalyviu, pateikusiu Perkančiajai organizacijai ekonomiškai naudingiausią pasiūlymą, išrinktą pagal jos nustatytus kriterijus. Vertinant yra lyginamas Tiekėjų surinktas ekonominio naudingumo balų skaičius.

**Pasiūlymų ekonominio naudingumo vertinimas pagal kainos kriterijų:**

K= P x N, kur

K – pasiūlymo kaina Eur su PVM,

P – Užsakovo nurodytas prekių kiekis,

N – Tiekėjo pasiūlyta kaina, Eur su PVM.

**Pasiūlymų ekonominio naudingumo vertinimas pagal kainos ir kokybės santykį:**

Pasiūlymų ekonominio naudingumo vertinimas pagal kainos (K) ir kokybės papildomo garantinio termino metais (T) kriterijaus santykį:

|  |  |  |
| --- | --- | --- |
| Vertinimo kriterijai | **Lyginamasis svoris (balai)** | Kriterijaus vertinimas |
| Kaina (K) | 80 balų | K min  K = \* X, kur  Kp  Kmin – Tiekėjų Elektroniniame kataloge Konkretaus pirkimo metu pateiktų pasiūlymų mažiausia pasiūlyta kaina su PVM;  Kp – Tiekėjo Elektroniniame kataloge Konkretaus pirkimo metu pateikta pasiūlymo kaina Eur su PVM;  X – lyginamasis svoris ekonominio naudingumo vertinime [80]. |
| Papildomas garantinis terminas,  (T) | 20 balų | Šie parametrai bus vertinami ekonominiu naudingumu būdu tik perkančiosios organizacijos pasirinkimu.  Reikalaujamas minimalus garantinis laikotarpis yra 2 metai be jokių papildomų sąlygų moto valandoms, tačiau jeigu tiekėjas pasiūlo ilgesnę garantiją, tai už kiekvienus papildomus 1 metus skiriami 4 balai. Už pasiūlytą ilgesnį kaip 5 metų papildomą garantinį laikotarpį, papildomi balai nebus skiriami. |

|  |
| --- |
| Ekonominis naudingumas (E): E = K + T |

1. informacija apie Pirkimo sutarties įvykdymo užtikrinimą. Ar reikalaujama Pirkimo sutarties įvykdymo užtikrinimo priemonė (banko garantija / draudimo bendrovės laidavimo raštas), kai planuojama Pirkimo sutarties vertė didesnė kaip 30 000 (trisdešimt tūkstančių) eurų įskaitant PVM; Pasirinkus „Taip“ sutarties įvykdymo užtikrinimas bus taikomas, kai su laimėtoju pasirašytos sutarties vertė bus didesnė kaip 30 000 (trisdešimt tūkstančių) eurų su PVM. Pirkimo sutarties įvykdymo užtikrinimo vertės dydis 5 proc. nuo pradinės sutarties vertės be PVM.

Kvietime pateikti pasiūlymą gali būti pateikiama ir kita informacija apie pirkimo sąlygas bei informacija, kurią turi nurodyti ir / ar pateikti DPS tiekėjas pasiūlyme.

Bendrinės Konkretaus užsakymo sąlygos:

1. Pasiūlymų vertinimo kriterijai ir tvarka. Pasiūlymai bus vertinami vadovaujantis kainos kriterijumi kiekvienos prekės nurodytam visam kiekiui atskirai;

2. Informacija apie pasiūlymo kainos pateikimą. Pateikdamas pasiūlymą tiekėjas turi nurodyti mato vieneto kainą su 2 skaičiais po kablelio;

3. Informacija apie alternatyvius pasiūlymus. Alternatyvūs pasiūlymai nepriimami.

4. Pasiūlymo kalba, kuria jis turi būti parengtas. Pasiūlymas turi būti parengtas lietuvių arba anglų kalba.